##### *И Н Ф О Р М А Ц И Ј А*

**о стању криминалитета на подручју града Бијељина за период**

**01.01 - 30.06.2021. године**

**Бијељина**, јули 2021. године

**Током анализираног периода предузете су значајне активности у циљу успостављања ефикасног система у борби против свих видова криминала, а као резултат рада је евидентирано смањење укупног броја кривичних дјела, те смањење броја кривичних дјела општег криминалитета.**

**Анализирајући све чињенице и резултате рада, стање безбједности на подручју града Бијељина можемо цијенити као задовољавајуће.**

У периоду јануар–јуни 2021. године, **Полицијска управа Бијељина, односно станице на подручју града Бијељина,**  су надлежним тужилаштвима поднијеле **277 извјештаја** против **308 лица**, због основа сумње да су починила **313 кривичних дјела**.

**Послови криминалистичке полиције**

У периоду јануар-јуни 2021. године, на подручју града Бијељина, евидентирано је 313 кривичних дјела (316 у упоредном периоду), од којих су **238 дјела општег криминалитета (што је за 3,25 % мање кривичних дјела општег криминалитета него у истом периоду 2020. године).**

Надлежним тужилаштвима је поднесено **277 извјештаја** против **308 лица,** од којих је **13 малољетника.**

|  |  |  |  |  |
| --- | --- | --- | --- | --- |
| **р.б.** | **КРИМИНАЛИТЕТ** | **I – VI 2021.** | **I – VI 2020.** | **+ -**  **%** |
| **1.** | **Број евидентираних кривичних дјела** | **313** | **316** | -0,95 |
| **2.** | **Број поднесених извјештаја тужилаштву** | **277** | **246** | 12,60 |
| **3.** | **Број пријављених лица** | **308** | **257** | 19,84 |
| 3.2. | малољетници | 13 | 4 | 100 |
| 3.3. | повратници | 62 | 56 | 10,71 |

У циљу откривања кривичних дјела и спровођења радњи истраге, у протеклом периоду је интезивирана сарадња са институцијама у области примјене и провођења закона, полицијама из окружења, као и међународним организацијама.

**У анализираном периоду, евидентирана су 238 кривична дјела општег криминалитета; поднесено је 209 извјештаја, а тужилаштвима је пријављено 240 лица, од којих је 51 повратник у вршењу кривичних дјела, а десет је малољетно.**

|  |  |  |  |  |
| --- | --- | --- | --- | --- |
| **р.б.** | **ОПШТИ КРИМИНАЛИТЕТ** | **I – VI 2021.** | **I – VI 2020.** | **+ -**  **%** |
| **1.** | **Број евидентираних КД општег криминалитета** | **238** | **246** | -3,25 |
| **2.** | **Број поднесених извјештаја тужилаштву** | 209 | 202 | 3,47 |
| **3.** | **Број пријављених лица** | 240 | 186 | 29,03 |
| 3.2. | малољетници | 10 | 3 | 100 |
| 3.3. | повратници | 51 | 52 | -1,92 |

Као и претходних година, у извјештајном периоду је евидентирано највише кривичних дјела против имовине.

У групи кривичних дјела против имовине, највише је кривичних дјела **крађе и тешке крађе. Током посматраног периода, евидентирано је 39 кривичних дјела крађе, што је 38,1% мање дјела него** **у упоредном периоду**. Ради се углавном о крађама почињеним у продавницама, помоћним и угоститељским објектима, али и о ''џепарењу'' и крађи електричне енергије.

|  |  |  |  |  |
| --- | --- | --- | --- | --- |
| **рб** | **КРИВИЧНА ДЈЕЛА ПРОТИВ ИМОВИНЕ** | **I – VI 2021.** | **I – VI 2020.** | **+ -**  **%** |
| **1.** | Крађа | 39 | 63 | -38,10 |
| **2.** | Тешка крађа | 54 | 56 | -3,57 |
| **3.** | Разбојништво | 3 | 4 | -25 |
| **4.** | Превара | 7 | 7 | - |
| **5.** | Оштећење туђе ствари | 12 | 2 | 100 |
|  | **УКУПНО ЕВИДЕНТИРАНИХ КД ПРОТИВ ИМОВИНЕ** | 123 | 149 | -17,45 |
| - | Број поднесених извјештаја тужилаштву | 110 | 126 | -12,7 |
| - | Број пријављених лица | 125 | 29 | 100 |

Евидентирана су **54 кривична дјела тешких крађе** (за **3,57% мање** него у упоредном периоду прошле године), а највише их је почињено над објектима за становање из којих је углавном отуђиван: златни накит, новац и техничка роба.

Од најтежих кривичних дјела против имовине, евидентирана су **три разбојништва и сва су расвијетљена.**

Пријављена су **23** **кривична дјела против живота и тијела,** једно дјело мање него у упоредном периоду 2020. године. Неопходно је истаћи да **нису евидентирана кривична дјела убиства, убиства у покушају, као ни кривично дјело тешког убиства.**

**Коефицијент укупне расвијетљености** кривичних дјела против живота и тијела износи **100%**.

|  |  |  |  |  |
| --- | --- | --- | --- | --- |
| **р.б.** | **КД ПРОТИВ ЖИВОТА И ТИЈЕЛА** | **I – VI 2021.** | **I – VI 2020.** | **+ -**  **%** |
| **1.** | Убиство | - | - | - |
| **2.** | Убиство у покушају (у вези са чл. 20.) | - | - | - |
| **3.** | Тешко убиство | - | - | - |
| **4.** | Тјелесна повреда | 21 | 19 | 10,53 |
| **5.** | Тешка тјелесна повреда | 2 | 4 | -50 |
| **6.** | Учествовање у тучи | - | 1 | - |
| - | **Укупно КД против живота и тијела** | 23 | **24** | -4,17 |
| - | Број поднесених извјештаја | 21 | 19 | 10,53 |
| - | Број пријављених лица | 28 | 27 | 3,70 |

Током посматраног периода 2021. године, нису евидентирана **кривична дјела против полног** **интегритета.**

Посматрајући структуру осталих кривичних дјела општег криминалитета, најбројнија су дјела: **недозвољена производња и промет оружја (20)**, **угрожавање сигурности (15), фалсификовање исправа (2)** и **насиље у породици (26).**

Радници Полицијске управе Бијељина, радећи на откривању и документовању ових кривичних дјела, претресањима возила и стамбених објеката, проналазили су знатне количине наоружања, муниције и других предмета који потичу од извршења кривичних дјела.

У области **привредног криминалитета**, у анализираном периоду**,**  откривено је **37 кривичних дјела**, док је у упоредном периоду прошле године евидентирано 17 кривична дјела. Надлежном тужилаштву је поднесено 17 извјештаја против 38 лица, а евидентирана је **материјална штета** у износу од **16.632.944,00 КМ** и противправна имовинска корист у износу од **5.696.351,00 КМ**:

У структури кривичних дјела привредног криминалитета најбројнија су кривична дјела недозвољена трговина, проневјера и злоупотреба службеног положаја.

Током посматраног период, на подручју града Бијељина, евидентирано је **50 случајева у вези са злоупотребом опојних дрога**, од чега је **26 кривичних дјела**, а **24 су прекршаји**.